  Майя Бывальцева 23-тӥ коньывуонлы Удмуртиын коронавирус инфекциен черлан 123 учыръёсты пусйизы. Со сярысь улосвыл тӧролэн но кивалтэтлэн «ВКонтакте»мерлыко вотэсысь нимлыко огиназы ивортӥзы. Выль черламъёс пӧлын Ижкарын 50 улӥсьёс, Глазкарын - 19, Сарапулын – укмыс, Ува, Кез ёросъёсын – быдэн куать, Воткаын – вить, Можгаын, Дэри, Шаркан ёросъёсын – быдэн ньыль, Эгра, Сарапул ёросъёсын – быдэн куинь, Вотка, Грак, Камабрка, Каракулино ёросъёсын – быдэн кык, Кияса, Можга ёросъёсын – быдэн одӥг. 143 висёнэз вормиз. Куинь мурт улонысь кошкиз – 75 но 86 аресъем воргоронъёс но 82 аресъем кышномурт Туннэ нуналлы Удмуртиын выль коронавирус инфекциен черлан 8 сюрс 13 учыр лабораториосын зэматэмын. 5 сюрс 827 адями йӧназ, 141 мурт кулӥз. Та дыре 138-лэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  